અરવલ્લી જીલ્લાના બાયડના લીંબ ગામે દારૂના પીઠાની બાતમીના આધારે આબલીયારા પોલીસ મથકના પોલીસ કર્મચારી અન્ય બે પોલીસ કર્મચારીને સાથે લઈ દારૂ અંગેની રેડ કરવા મોડી સાંજે ગયા હતા. જ્યાં બુટલેગરે પોલીસ કર્મચારીઓ સાથે ઝઘડો કરી માર માર્યો હતો. અને બુટલેગરના પરિવારે પોલીસ કર્મીના કપડાં ફાડી નાખ્યાં હતા. તેમજ હથિયારના ઘા ઝીંક્યા હતા. ઘટના બાદ દોડી આવેલી પોલીસે બુટલેગરના પરિવારની ત્રણ મહિલા સહિત 7 લોકો સામે પોલીસ કર્મીને જાનથી મારી નાખવાની કલમ લગાવી ગુનો નોધ્યો હતો.